stanford-oval/wikipedia huggingface dataset:
A Conspiracy of Stars

| A Conspiracy of Stars UFO |
| --- | --- | --- |

Studioalbumin tiedot
 Julkaistu: 23. helmikuuta 2015
 Tuottaja(t): Chris Tsangarides
 Tyylilaji: hard rock, heavy metal
 Kesto: 47.36
 Levy-yhtiö: SPV
Listasijoitukset
  50. (7. maaliskuuta 2015)
UFOn muut studioalbumit
| Seven Deadly 2012 | A Conspiracy of Stars 2015 | The Salentino Cuts 2017 |
A Conspiracy of Stars on brittiläisen hard rock -yhtye UFOn kahdeskymmenesensimmäinen studioalbumi, joka julkaistiin alkuvuodesta 2015.
Kappaleet

Kaikki kappaleet kirjoittanut Phil Mogg ja Vinnie Moore, ellei toisin mainita.
The Killing Kind – 3.58 (säv. Rob De Luca, Phil Mogg)
Run Boy Run – 4.16
Ballad of the Left Hand Gun – 4.27
Sugar Cane – 6.08
Devil’s in the Detail – 5.09
Precious Cargo – 5.49
The Real Deal – 4.04 (säv. Paul Raymond, Mogg)
One and Only – 3.55 (säv. De Luca, Mogg)
Messiah of Love – 4.32
Rollin’ Rollin’ – 5.16
Kappaleet > Japanin painoksen lisäkappaleet

King of the Hill – 2.40 (säv. Raymond, De Luca, Mogg)
Kokoonpano

Phil Mogg – laulu
Vinnie Moore – kitara
Paul Raymond – kosketinsoittimet
Rob De Luca – basso
Andy Parker – rummut
Arvostelut

Sputnikmusic:
Jessica Harper

| Jessica Harper |
| --- | --- |
 Jessica Harper televisiopilotti Little Womenissa (1979).
Henkilötiedot
Syntynyt: 10. lokakuuta 1949 (ikä 75) Chicago, Illinois, Yhdysvallat
Ammatti:  näyttelijä
Puoliso:  Tom Rothman (vih. 1989)
Lapset:  2
Näyttelijä
Aktiivisena:  1971–
Merkittävät roolit:  Suspiria – tappavat huokaukset
Aiheesta muualla
Viralliset kotisivut
IMDb 
Elonet
Jessica Harper (s. 10. lokakuuta 1949 Chicago, Illinois) on yhdysvaltalainen näyttelijä. Hänet tunnetaan parhaiten roolistaan Suzy Bannionina Dario Argenton kauhuelokuvassa Suspiria – tappavat huokaukset (1977). Hänellä oli myös sivurooli Suspirian vuoden 2018 samannimisessä uudelleenfilmatisoinnissa.
Harper on myös esiintynyt muun muassa elokuvissa Phantom of the Paradise – aavemusa (1974), Muistelmia – Stardust Memories (1980), Shokkihoito (1981), Pennejä taivaasta (1981), Vuosi huipulla (1982), Safe (1995), Minority Report (2002) ja Bones and All (2022)
Vuonna 1989 Harper meni naimisiin tuottaja Tom Rothmanin kanssa. Heillä on kaksi tytärtä.
Aiheesta muualla

Viralliset kotisivut (englanniksi)
Jessica Harper Internet Movie Databasessa. (englanniksi)
Johan Christoffer Holmberg

Johan Christoffer Holmberg  (noin vuosi 1700 – 6. joulukuuta 1743) oli ruotsalainen pappi, joka julkaisi Sions sånger -laulukirjan.
Holmbergin isä oli akatemian vouti Uppsalassa. Hän alkoi opiskella Uppsalan yliopistossa 1720 ja valmistui maisteriksi 1734. Hänet nimitettiin Munsön seurakunnan varapastoriksi ja 1730 arkkipiispan suosituksesta hän sai viran Tukholman triviaalikoulussa, jossa hän toimi kuolemaansa saakka. Holmberg solmi avioliiton Anna Maria Thalenin kanssa. Heidän pojastaan Johan Christopherista (s. 1743) tuli merkittävä kirjakauppias, kustantaja ja kirjanpainaja.
Holmberg tutustui herrnhutilaisuuteen kollegansa Tore Odheliuksen kautta ja liittyi liikkeeseen 1730. Hän toimitti Sions sånger -kirjan ensimmäisen osan 1743. Kirjan toinen osa julkaistiin 1745. Niistä ilmestyi yhdistetty kokoelma 1747, joka oli pohjana suomeksi käännetyille Siionin virsille. Kirjan käänsi suomeksi vuonna 1790 Jalasjärven kappalainen, myöhemmin Taivassalon kirkkoherra Elias Lagus.
Holmberg on myös kirjoittanut virsiä julkaisemaansa kokoelmaan. Niitä on edelleen Siionin virret -kirjassa kymmenen. Hengellisiä lauluja ja virsiä -kokoelmassa oli neljä hänen lauluaan sekä Siionin kannel -kirjassa yksi.
A Crash Course in Cranium Crushing

| A Crash Course in Cranium Crushing Serial Butcher |
| --- | --- | --- |

Studioalbumin tiedot
 Äänitetty : Berno Studio's, Ruotsi
 Julkaistu: 26. tammikuuta 2010
 Formaatti: CD
 Tyylilaji: brutaali death metal
 Kesto: 34.52
 Levy-yhtiö: Unique Leader
Serial Butcherin muut julkaisut
|   | A Crash Course in Cranium Crushing 2010 | Brute Force Lobotomy 2015 |
A Crash Course in Cranium Crushing on belgialaisen brutaalin death metalin yhtyeen Serial Butcherin esikoisalbumi. Se julkaistiin vuonna 2010 levymerkillä Unique Leader Records.
Kappaleet

Blowjob from a Decapitated Whore – 4.28
Swollen and About to Burst – 3.34
A Crash Course in Cranium Crushing – 3.21
Baking Up the Neighbours – 3.44
Tenderly Blowtorched – 3.46
Reduced to a Sausage – 3.26
Franky in the Fridge – 5.25
A First Grade Teacher's Pulpification – 2.24
Mutilated Babysitter's Corpse – 4.44
Kokoonpano

Kurt "Monie" Termonia – laulu
Kenneth Keysers – kitara, masteroija
Koen Van Goethem – bassokitara
Nico Veroeven – rummut
Kokoonpano > Muut tekijät

Tony Koehl – grafiikka
Roel Moustie – layout
Henrik Larsson – äänittäjä, miksaaja, masteroija
Aiheesta muualla

A Crash Course in Cranium Crushing Discogsissa. (englanniksi)
Albumi A Crash Course in Cranium Crushing Encyclopaedia Metallum -sivustolla (englanniksi)
Johan Christopher Frenckell

Johan Christopher Frenckell tarkoittaa seuraavia kolmea henkilöä:
Johan Christopher Frenckell (1719–1779), ensimmäinen kirjapainoalalla toiminut Frenckell
Johan Christopher Frenckell (1757–1818), Frenckellin kirjapainon toiminnan laajentaja, edellisen poika
Johan Christopher Frenckell (1789–1844), toiminnan edelleen laajentaja, edellisen poika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Johan Christopher Frenckell”, voi hakea sivunnimihaulla, laajalla sivunnimihaulla tai tekstihaulla.
Josef Matouš

Josef Matouš (s. 6. tammikuuta 1942 Poděbrady) on tšekkiläinen mäkihyppääjä, joka aktiiviurallaan edusti Tšekkoslovakiaa.
Matouš sijoittui Innsbruckin olympialaisissa 1964 normaalimäessä neljänneksi ja suurmäessä 22:nneksi. Hän toimi kisojen avajaisissa Tšekkoslovakian lipunkantajana.
Matouš osallistui Keski-Euroopan mäkiviikolle kahdeksan kertaa vuosina 1962−1974. Hän sijoittui kokonaiskilpailussa parhaimmillaan yhdeksänneksi vuodenvaihteessa 1965−1966 ja kymmenenneksi 1962−1963. Mäkiviikon osakilpailuissa hän sijoittui parhaimmillaan kolmanneksi Oberstdorfissa joulukuussa 1968 ja 1969.
Johan Christoffer von Morian

Johan Christoffer von Morian (18. marraskuuta 1752 Perniö – 23. tammikuuta 1811 Pernaja) oli Kymin laamanni 1786–1795, minkä jälkeen hän viljeli Pernajassa Sarvilahden kartanon maita.
Von Morianin vanhemmat olivat laamanni Juhana Kristoffer von Morian ja Hedvig Helena Creutz ja puolisot vuodesta  1878 Kristiina Katariina Rotkirch (k. 1795) ja vuodesta 1795 Maria Elisabeth Rotkirch (k. 1812), jotka olivat sisaruksia. Von Morian kirjoittautui ylioppilaaksi Turkuun 1792 ja Upsalaan 1769, suorittaen lakitieteen tutkinnon 1770. Hän toimi kansliakollegiossa, yleten 1782 kansliapresidentin ensimmäiseksi sihteeriksi. Hovin juhlamenojen varaohjaaja hänestä tuli 1775, laamannin arvon hän sai 1779. Von Morian oli maaherran sijasta vastaanottamassa keisari Aleksanteri I:tä, kun tämä tuli Porvoon valtiopäiville 1809. Pitämässään puheessa Morian korosti Suomen perustuslakien säilyttämisen merkityksellisyyttä.
Jessica Grabowsky

| Jessica Grabowsky> Henkilötiedot |
| --- | --- |
Syntynyt: 8. huhtikuuta 1980 (ikä 44) Siilinjärvi
Näyttelijä
Aktiivisena:  2006–
Aiheesta muualla
IMDb 
Elonet
Jessica Grabowsky (s. 8. huhtikuuta 1980 Siilinjärvi) on suomalainen näyttelijä. Hän valmistui teatteritaiteen maisteriksi Teatterikorkeakoulusta vuonna 2007. Hänet tunnetaan muun muassa roolistaan Lucie Lilliehjelminä elokuvassa ja televisiosarjassa Missä kuljimme kerran sekä pääroolistaan Aku Louhimiehen ohjaamassa 8-pallo-elokuvassa.
Grabowsky on ollut ehdolla parhaan naispääosan Jussi-palkinnon saajaksi rooleistaan elokuvissa Missä kuljimme kerran ja 8-pallo.
Aiheesta muualla

Jessica Grabowsky Elonetissä.
Jessica Grabowsky Internet Movie Databasessa. (englanniksi)
Joel Stein

Joel Stein vuonna 2006
Joel Stein (s. 23. heinäkuuta 1971) on yhdysvaltalainen journalisti.
Joel Stein vietti lapsuutensa Edisonissa New Jerseyssä ja opiskeli englantia Stanfordin yliopistossa. Stein on kirjoittanut useisiin yhdysvaltalaisiin sanomalehtiin ja toiminut TIME-aikakauslehden vakituisena journalistina vuosina 1997–2017. lähtien. Steinillä oli TIME-lehdessä vakituinen humoristinen kolumni, "The Awesome Column", jonka lisäksi hän on kirjoittanut lehteen muun muassa 14 kansikuvajuttua.
Journalistin uran lisäksi Stein on myös kirjoittanut kirjan Man Made: A Stupid Quest for Masculinity (2012) sekä opettanut humoristista kirjoittamista Princetonin yliopistossa. Hän on naimisissa Cassandra Barrin kanssa ja heillä on yksi yhteinen lapsi.
Aiheesta muualla

Joel Steinin kotisivut (englanniksi)
Joel Stein TIME-lehden sivuilla (englanniksi)
Josef Masopust

| 0 | 1 | 2 | 3 |
| --- | --- | --- | --- |
Josef Masopust (1962)
Henkilötiedot
Syntymäaika: 9. helmikuuta 1931
Syntymäpaikka: Most, Tšekkoslovakia
Kuolinaika: 29. kesäkuuta 2015 (84 vuotta)
Pelipaikka: keskikenttä
Pituus: 177 cm
Seurat
| Vuodet | Seura | O | (M) |
| 1950–1952 | Teplice |  |  |
| 1953–1955 | UDA Praha |  |  |
| 1956–1968 | Dukla Praha |  |  |
| Yhteensä | Yhteensä | 213 | (47) |
Maajoukkue
| 1954–1966 | Tšekkoslovakia | 63 | (10) |

Josef Masopust (9. helmikuuta 1931 Most, Tšekkoslovakia – 29. kesäkuuta 2015) oli Tšekkoslovakiaa edustanut tšekkiläinen jalkapalloilija. Hänet valittiin Euroopan parhaaksi pelaajaksi vuonna 1962.
Masopust pelasi Tšekkoslovakian maajoukkueessa vuosien 1958 ja 1962 MM-kilpailuissa ja saavutti jälkimmäisellä kerralla MM-hopeaa. Hän pelasi täyden peliajan vuoden 1958 kisojen neljässä ja vuoden 1962 kisojen kuudessa ottelussa ja teki vuoden 1962 loppuottelussa joukkueensa ainoan maalin. EM-kilpailuissa 1960 hän saavutti pronssia.
Masopust edusti pääosan urastaan Dukla Praha -seuraa.
Aarre M. Peltonen

Aarre Mauno Peltonen (6. lokakuuta 1920 Antrea – 16. lokakuuta 1991 Helsinki) oli suomalainen kirjallisuudentutkija.
Peltonen toimi Tampereen yliopiston yleisen kirjallisuustieteen apulaisprofessorina.
Peltosen tutkimuskohteena oli erityisesti runoilija Eino Leinon elämä ja tuotanto. Panu Rajala nostaa Leino-elämäkerrassaan Virvatuli Peltosen Leino-tutkijana korkealle:
»Paras Leino-tuntija on kiistatta tohtori Aarre M. Peltonen, joka kokosi kaiken julkaisukelpoisen ja jäljitti runoilijan lähteille johtavat mutkaiset polut. Hänen suunnittelemansa elämäkerta ei tästä runsaudesta enää jaksanut rakentua. Palkakseen hän sai ymmärtämätöntä akateemista väheksyntää. Ilman hänen ja Onervan opuksia emme tietäisi Leinosta paljoakaan.»
Peltonen toimitti myös lukuisia Leinon teoksia tekstikriittisesti.
Aarre M. Peltosen isä oli kansakoulunopettaja ja kirjailija Armas Peltonen. Sarjakuvasuomentaja Outi Walli on Peltosen tytär. Aku Ankan päätoimittaja Alli Peltonen oli Aarre M. Peltosen sisko.
Peltonen osallistui talvi- ja jatkosotaan. Sotilasarvoltaan hän oli luutnantti.
Teoksia

Eino Leino aikalaistensa silmin : lähikuvia, muistelmia, haastatteluja ; koonnut Aarre M. Peltonen. Otava 1958
O. A. F. Mustonen ja Anni Lönnbohm : Ruskopilviä : runoja ; esipuheen kirj. Aino Mustonen ; valikoiman laatinut Aarre M. Peltonen. Kuopio 1963
Eino Leinon varhaiskehitys ja -tuotanto. Kotimaisen kirjallisuuden julkaisuja 4. Tampereen yliopiston taideaineiden laitos, Tampere 1975
Maan piiristä metafyysiseen : tutkimus Eino Leinon ensimmäisen sarjan helkavirsien rakenteesta, synnystä ja tulkinnasta. Kirjallisuuden laitoksen julkaisuja 14. Tampereen yliopisto, Tampere 1975
Viljo Kojon kirjallinen tuotanto sekä hänen tuotantoaan ja elämäänsä käsittelevä kirjallisuus. Kotimaisen kirjallisuuden julkaisuja 5. Tampereen yliopiston taideaineiden laitos, Tampere 1976
Alpo Noposen kirjallinen tuotanto sekä hänen tuotantoaan ja elämäänsä käsittelevä kirjallisuus. Kotimaisen kirjallisuuden julkaisuja 7. Tampereen yliopiston taideaineiden laitos, Tampere 1977
Vanhan suomalaisen runomitan säetyyppien käyttöä taiderunoudessa 1654–1966. Kotimaisen kirjallisuuden julkaisuja 8. Tampereen yliopiston taideaineiden laitos, Tampere 1977
Eino Leinon runot ja runosuomennokset 1915–1920. Eino Leinon runojen syntyajat ja toisinnot 1915–1920. Kotimaisen kirjallisuuden julkaisuja 9. Tampereen yliopiston taideaineiden laitos, Tampere 1977
Eino Leinon runot ja runosuomennokset 1920–1926. Eino Leinon runojen syntyajat ja toisinnot 1920–1926. Kotimaisen kirjallisuuden julkaisuja 10. Tampereen yliopiston taideaineiden laitos, Tampere 1977
Maan perijät ja Eino Leino. Irvikuvaa ja todellisuutta kirjallisuushistoriallisesta ajojahdista, taustana Eino Leinon aatemaailman tarkastelua. Kotimaisen kirjallisuuden julkaisuja 11. Tampereen yliopiston taideaineiden laitos, Tampere 1977
Kotimaisesta kirjallisuudesta. Tutkielmia, esseitä, haastatteluja. Kotimaisen kirjallisuuden julkaisuja 12. Tampereen yliopiston taideaineiden laitos, Tampere 1978
Perustutkimuksia Eino Leinosta. Kirjallisuus- ja kulttuurihistoriaa runoudesta, kriitikontyöstä, ihmissuhteista. Kotimaisen kirjallisuuden julkaisuja 16. Tampereen yliopiston taideaineiden laitos, Tampere 1978
Alpo Noponen : Minä aikana ihminen kaunein on? : muistoja, kuvitelmia elämän taipaleelta ; toim. Aarre M. Peltonen. Ladelmakeskus, Helsinki 1983
Peltosen toimittamia Eino Leinon teoksia

Kirjokeppi : valikoima runoja alkuperäiskokoelmien ulkopuolelta ; toim. ja selityksin varustaneet Aarre Peltonen ja Eino Kauppinen. Otava 1949
Rikos : tutkielma ; jälkisanat kirj. Aarre Peltonen. Eino Leinon seura, Helsinki 1949
Päivän kehrä : valitut runot ; eri toisinnoista valikoiden osastoiksi ja kolmeksi kokoelmaksi sommitellut sekä johdannolla, aikataulukolla ja tekstikritiikillä varustanut Aarre M. Peltonen. Otava 1953
Kirjeet 2 : Kirjeet L. Onervalle. Otava 1960, 3. painos 1961
Pakinat 1–2. Otava 1960
Kirjeet 1 : Kirjeet Freya Schoultzille ja omaisille. Otava 1961
Kirjeet 3 : Kirjeet taiteilijatovereille, arvostelijoille ja tutkijoille. Otava 1961
Runot 1 : 1887–1897, Maaliskuun lauluja, Tarina suuresta tammesta ym. runoja, Tuonelan joutsen, Yökehrääjä, Varhaisrunot ; toisinnoilla ja tekstikritiikillä varustaen toim. Aarre M. Peltonen. Otava 1961
Kirjeet 4 : Kirjeet Aino Kallakselle, ystäville ja yhteisöille. Otava 1962
Runot 2 : 1897–1901, Meiram, Lyydian kuningas, Sata ja yksi laulua, Ajan alloilta, Hiihtäjän virsiä, Väinämöisen kosinta, Pyhä kevät, Kivesjärveläiset ; toisinnoilla ja tekstikritiikillä varustaen toim. Aarre M. Peltonen. Otava 1962
Runot 3 : 1901–1908 : ritari Klaus : uhmaaja : hiiden miekka : kangastuksia : päiväperhojen proosarunot : melankolia : Helkavirsiä 1 : Niniven lapset : talviyö : runokirjan uudet runot : Turjan loihtu : halla ; toisinnoilla ja tekstikritiikillä varustaen toim. Aarre M. Peltonen. Otava 1964
Muistelmat, kulttuurikuvat, tunnustukset 1 : 1878–1901. Otava 1965
Runot 4 : 1908–1915 : Shakkipeli : Tähtitarha : Tienraivaajat : Painuva päivä : Elämän koreus : Kalevala näyttämöllä : Maailman kannel ; toisinnoilla ja tekstikritiikillä varustaen toim. Aarre M. Peltonen. Otava 1968
Maailmankirjailijoita: esseitä, arviointeja, arvosteluja kirjallisuuden ja näyttämötaiteen aloilta; sisältää esseitä kirjailijoista Homeros, Dante, Cervantes, Shakespeare, Goethe, Ibsen, Leo Tolstoi, Anatole France, Strindberg. Suomalaisen Kirjallisuuden Seuran toimituksia 342. Helsinki 1978
Pohjolan kirjailijoita : esseitä, arviointeja, arvosteluja kirjallisuuden ja näyttämötaiteen aloilta. Suomalaisen Kirjallisuuden Seuran toimituksia 354. Helsinki 1979
Vapauden vartio : valikoima vuosilta 1915–1926  ; sisältö: I : Ihmisyyden mahti – runoja kokoelmien ulkopuolelta. II : Pohjan yhteys - viimeinen runokokoelma. Alea-kirja, Helsinki 1989
Nuori nainen - Nuori mies : kertomuksia, kuvauksia ; Nuori mies neljän naisen kuvailemana ; vuosina 1921–1925 kirjoitetun teoksen on käsikirjoituksista kokoonpannut Aarre M. Peltonen. A. M. Peltonen 1990
Suomen kansan Kalevala ja suomalainen kansallishenki : isänmaanystävän mietteitä vuosilta 1895–1925. Alea-kirja, Helsinki 1991
Suomennoksia

Alexander Lake : Petojen Afrikka : totuus suurriistametsästyksestä. Tammi 1955 (alkuteos Killers in Africa)
Albert Engström : Anders Zorn. Alea-kirja, Helsinki 1992
Josef Lhévinne

Josef Lhévinne vuonna 1923.
Josef Lhévinne (alk. Iosif Arkadjevitš Levin (ven. Иосиф Аркадьевич Левин); 13. joulukuuta (J: 1. joulukuuta) 1874 Orjol – 2. joulukuuta 1944 New York) oli venäläinen pianisti.
Josef Lhévinne syntyi Orjolissa, lähellä Moskovaa. Vuonna 1885 hän aloitti opinnot Vasili Safonovin johdolla Moskovan konservatoriossa, jossa samaan aikaan opiskelivat muun muassa Aleksandr Skrjabin ja Sergei Rahmaninov. Hän suoritti ensiesiintymisensä Moskovassa jo 16-vuotiaana esittämällä Ludwig van Beethovenin 5. pianokonserton Anton Rubinsteinin johdolla. Vuonna 1895 hän voitti Anton Rubinstein -kilpailun. Valmistumisensa jälkeen Lhévinne loi menestyksekästä uraa Euroopassa ja Yhdysvalloissa.
Vuonna 1898 hän meni naimisiin kiovalaisen pianistin Rosina Bessien (1880–1976) kanssa, ja pariskunta muutti Berliiniin 1907. Ensimmäisen maailmansodan päätyttyä Lhévinnet siirtyivät Yhdysvaltoihin, ja vuodesta 1924 lähtien he toimivat opettajina Juilliard Schoolissa. Josef Lhévinne kuoli sydänkohtaukseen 2. joulukuuta 1944.
Harvojen levytystensä perusteella Josef Lhévinne luetaan 1900-luvun suurimpiin pianisteihin. Hänen soitossaan ällistyttävä virtuositeetti yhdistyy runollisiin tulkintoihin, ja hänen levytyksensä muutamista Frédéric Chopinin etydeistä hakevat vieläkin vertaisiaan.
Lhévinne julkaisi vuonna 1924 kirjan Basic Principles in Pianoforte Playing.
Joel Silver

Joel Silver vuonna 2008.
Joel Silver (s. 14. heinäkuuta 1952) on yhdysvaltalainen elokuvatuottaja ja ohjaaja, joka tunnetaan monista tuottamistaan toimintaelokuvista. Hänen tuottamistaan elokuvista tunnetuimpia ovat Tappava ase -sarja, ensimmäiset kaksi Die Hard -elokuvaa ja Matrix-sarja. Hän esittää Raoul J. Raoulia elokuvassa Kuka viritti ansan, Roger Rabbit?.
Aiheesta muualla

Joel Silver Internet Movie Databasessa. (englanniksi)
Joel Silver Elonetissä.
Jennah Vainio

Jennah Vainio (s. 1972) on suomalainen säveltäjä ja kitaristi. Vainio on opiskellut sävellystä Helsingin yliopistossa ja Sibelius-Akatemiassa ja on myös osallistunut sävellyksen mestarikursseille. Hänen teoksiaan on esitetty niin kotimaassa kuin ulkomaillakin sekä radiossa. Esimerkiksi Baltimoren sinfoniaorkesteri (joht. Marin Alsop), Hartfordin sinfoniaorkesteri (USA), Norrköpingin sinfoniaorkesteri, Lapin Kamariorkesteri (joht. John Storgårds), Mikkelin kaupunginorkesteri ja UMO Jazz Orchestra ovat esittäneet hänen teoksiaan.
Valtaosa Vainion teoksista on syntynyt tilaustöinä. Tuotantoon kuuluu orkesteri-, kamari- ja vokaalimusiikkia.
Vainion teoksia on kustannettu (Fennica Gehrman, Sulasol, Uusinta) ja levytetty (Alba Records, Pilfink Records, Korvat Auki, Uusinta).
Hän on myös saavuttanut menestystä koti- ja ulkomaisissa sävellyskilpailuissa teoksillaan Ankomst till Hades-mieskuorolle ja A Sweet Escapade big-bandille.
Viime aikaisiin kantaesityksiin lukeutuu  mm. kuoroteos 'At Midnight' Sara Teasdalen tekstiin Kaari-Ensemblelle, joht. Saara Aittakumpu. Berlin, Prix Des Nations, 3.2.2017
Musiikki Saana Wang'in taide elokuvaan '2156'.  Ensiesitys: Pariisi, Suomen-Ranskan Instituutti, marraskuu 2016
Vainio tunnetaan myös intohimostaan metallimusiikkiin ja sen ala-genreihin. Sähkökitaran taitajana
hänen ensimmäisiin musiikillisiin esikuviinsa lukeutuivat muiden ohella neoklassiset metallikitaristit Yngwie Malmsteen ja Jason Becker.
Aiheesta muualla

Linkkejä kappaleisiin:
https://www.youtube.com/watch?v=38NoRYzEFss
https://www.youtube.com/watch?v=AskGerPj3o8
https://www.youtube.com/watch?v=iKevE4Rk8Uw
https://open.spotify.com/track/5azpzTTSuyhIMirDNfRaE4
https://www.youtube.com/watch?v=keGmeWYb4A8
Linkkejä haastatteluihin ym:
https://yle.fi/aihe/artikkeli/2014/06/17/miehen-vai-naisen-savel
https://yle.fi/aihe/artikkeli/2015/11/18/saveltajana-suomessa-jennah-vainion-puheenvuoro
https://core.musicfinland.fi/composers/jennah-vainio
https://www.hs.fi/kulttuuri/art-2000002900724.html
https://lansi-savo.fi/uutiset/lahella/50f539ec-4d99-422f-87bf-06d552753afc
http://www.teemumaki.com/theater-transformations-suomeksi.html
John Russell (täsmennyssivu)

John Russell -nimisiä henkilöitä ovat:
John Russell (1792–1878), englantilainen poliitikko ja Yhdistyneen kuningaskunnan pääministeri 1846–1852 ja 1865–1866
John Russell (1921–1991), yhdysvaltalainen näyttelijä
John Russell (1745–1806), brittiläinen taidemaalari
John Russell (1858–1930), australialainen taidemaalari
John Russell (1935–2019), brittiläinen kilpasoutaja ja olympiamitalisti
John Henry Russell, Jr. (1872–1947), yhdysvaltalainen merijalkaväen kenraali
John Joyce Russell (1897–1993), yhdysvaltalainen roomalaiskatolinen piispa
John Scott Russell (1808–1882), skotlantilainen insinööri ja laivanrakentaja
John William Russell (1920–2020), yhdysvaltalainen eversti, esteratsastaja ja olympiamitalisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Russell”, voi hakea sivunnimihaulla, laajalla sivunnimihaulla tai tekstihaulla.
John Ross Roach

| John Ross Roach |
| --- | --- |

Henkilötiedot
Syntynyt: 23. heinäkuuta 1900 Port Perry, ON, Kanada
Kuollut: 9. heinäkuuta 1973
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  165 cm
Paino:  59 kg
Pelaajaura
Pääsarjaura:  1921–1935
Aik. seurat:  Toronto St. Patricks   Toronto Maple Leafs   New York Rangers   Detroit Red Wings
John Ross Roach (23. kesäkuuta 1900 Port Perry, Ontario, Kanada – 9. heinäkuuta 1973) oli kanadalainen jääkiekkomaalivahti. Roach oli tunnettu akrobaattisesta tyylistään. Kaudella 1932–1933 hänet valittiin NHL:n:n tähdistökentälliseen. Hän oli mukana voittamassa Stanley Cupia vuonna 1922.
Vuonna 2009 hänet sijoitettiin numerolle 64 kaikkien aikojen Rangers-listalle.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John Ross Roach
ZNKR jōdōn Euroopan-mestaruuskilpailut

Jōdōssa on järjestetty Euroopan-mestaruuskisoja vuodesta 2002. Kisoissa kilpaillaan sekä joukkuemestaruudesta että yksilömestaruuksista tasoilla mudan (kyū-arvo, ei dan-arvoa), shodan, nidan, sandan, yondan ja godan (1.–5. dan). Joukkueessa on kolme jäsentä, aloittaja (sempō), varakapteeni (fukushō) ja joukkueen kapteeni (taishō). Joukkue muodostetaan pääsääntöisesti niin, että kapteeni on kokenein ja aloittaja kokemattomin jōdōka. Joukkueen jäsenten yhteen laskettujen dan-arvojen summa ei saa ylittää kymmentä ja korkein saa olla enintään 5. dan. Tämä sääntö tasoittaa joukkueiden otteluita merkittävästi. Ottelussa kukin jäsen tekee vuorollaan kolme kataa jō-sauvalla, kilpailevan joukkueen jäsentä vastaan siten että oman joukkueen jäsen on hänen miekkaparinaan. Kapteeni toimii ensin miekkapuolena eli uchidachina aloittajalle ja varakapteenille, sitten varakapteeni toimii miekkapuolena kapteenin suorituksessa. Jokainen kilpailija suorittaa eri katat jōdōn 12. katan sarjasta.